Në një klimë ndarjesh politike, 4 korriku i bashkon amerikanët
Dita e Pavarësisë, është një ditë festimesh, fishekzjarresh dhe reflektimesh
Amerikanët festojnë ditën e pavarësisë çdo vit më 4 korrik. Është një festë kombëtare çka do të thotë se shumë njerëz nuk shkojnë në punë. Në gjithë vendin ka aktivitete festive dhe në mbrëmje qielli xixëllon nga fishekzjarrët. Por si ndjehen njerëzit për ditëlindjen e vendit këtë vit dhe si kanë në plan ta festojnë? Shëtitorja Kombëtare është e rrethuar me masa sigurie me rastin e 4 korrikut. Por spektakli më madhështor do të jetë në qiell. Fishekzjarret të kujtojnë kohën kur amerikanët të bashkuar luftuan për pavarësinë e vendit të tyre të ri nga Britania. Por më pak se gjashtë muaj pasi President Donald Trump mori detyrën, politika dhe ndasitë janë në mendjet e shumë amerikanëve. Dita e Pavarësisë është një kremtim i ëndrrës amerikane. Mbi të gjitha, ditëlindja e Amerikës është një festë kombëtare dhe shumë vetë e konsiderojnë veten me fat që shijojnë një ditë pushimi. 4 korriku këtu është një festë me paradë, banda muzikore dhe natyrisht ... fishekzjarre.